බංග්ලාදේශ කොමාන්ඩෝ භටයන් අද උදෑසන එම අවන්හලට කඩා වැදුණේ ප්‍රාණ ඇපකරුවන් මුදා ගැනීමටයි.Update : Saturday, July 2, 2016 9.40---------------------------------------------බංග්ලාදේශයේ ඩකා නුවර ගුල්ෂාන් ප්‍රදේශයේ අවන්හලකට කඩා වැදී සන්නද්ධ කණ්ඩායමක් විසින් රදවා ගත් ප්‍රාණ ඇපකරුවන් අතර සිටින ශ්‍රී ලාංකිකයන් දෙදෙනා අඹු - සැමි යුවලක් බව විශ්වාස කෙරෙනවා.ඩකා නුවර ශ්‍රී ලංකා මහකොමසාරිස් කාර්යාලයේ ප්‍රකාශිකාවක සදහන් කළේ බංග්ලාදේශයේ සේවයේ නිරත ශ්‍රී ලාංකිකයෙකු සහ ඔහුගේ බිරිඳ මෙලෙස ප්‍රාණ ඇපයට ගනු ලැබූ පුද්ගලයන් අතර සිටින්නේ යැයි තොරතුරු ලැබී ඇති බවයි.කෙසේ නමුත් ඔවුන් පිළිබද වැඩිදුර තොරතුරු මෙතෙක් අනාවරණ වී නැහැ.